Online hmanga inbumna chungchanga Serchhip DC thuchhuak,"1454/2024-2025 Dated Serchhip, the 5th August, 2024: Online scamming(Online hmanga inbumna) a tam avangin Serchhip mipuite him nan Serchhip DC Pu Paul L Khuma chuan vawiin khan mipuite hnena hriattirna a tichhuak. DC chuan hriatchian loh link click mai lo tur leh, phone number leh personal details te kan hriatchian loh lakah pe mai mai lo turin mipuite a ngen a. Heng mi bum chingte hian mi social media account heng whatsapp/telegram/instagram,etc. te hack sakin, an lem changin pawisa leh an Bank account details-te an pek ngei theih nan midang nihna (Whatsapp ah mi thlalak leh hming) hmangin pawisa an dil thin a ni. Hetiang tawng an awm a nih chuan, an phone number te block sakin, account/Pawisa thawn chungchangah engmah hmalak loh tur a ni. Hetiang inbumna lak ata mipuite kan lo him theih nan social media platform hrang hrangte fimkhur taka hmang thin turin DC chuan mipuite a chah a ni.",Dated: 5 th Aug 24 7:27 PM,https://dipr.mizoram.gov.in/post/online-hmanga-inbumna-chungchanga-serchhip-dc-thuchhuak